Marioo

Marioo (jina lake halisi ni Omary Mwanga; alizaliwa Temeke, Dar es Salaam, Tanzania, 1995) ni mwimbaji wa Bongo Flava, mtunzi na mtayarishaji wa nyimbo. 

Alilelewa kijijini kwa bibi yake Kibiti, mkoa wa Pwani, na huko ndiko alikokulia, akiwa ni mtoto wa kabila la Wandengereko.

Marioo alianza safari yake ya muziki kama mtunzi wa nyimbo, ambapo alitunga nyimbo kama Wasikudanganye, aliyoimba mwanamuziki wa Tanzania, Nandy The African Princess. Aidha, aliandika wimbo wa Unaniweza, alioimba Jux, na yeye ndiye mmiliki wa wimbo maarufu Beer Tamu, uliohushinda tuzo za TMA kama wimbo bora wa mwaka 2021 na 2022.

Wimbo wake wa kwanza katika safari ya muziki ni Dar Kugumu, alioutoa mwaka 2017. Baada ya hapo, alijizolea umaarufu kwa kutoa nyimbo zingine kama Inatosha, Unanionea, AYA, Raha, Chibonge, Salio, Lonely, Unanichekesha, Mama Aminah, Hakuna Matata, na Beer Tamu.

Pia, Marioo amefanikiwa kufanya kolabo na wasanii kutoka nchi mbalimbali, ikiwa ni pamoja na wasanii kutoka Afrika Kusini. Amejizolea mashabiki wengi kutokana na sauti yake laini na uwezo wake wa kuandika nyimbo zenye ujumbe mzito na mguso wa kihisia. Mbali na muziki, Marioo pia ameonyesha nia ya kuwekeza katika biashara na kusaidia jamii kupitia miradi mbalimbali ya kijamii. Aidha, Marioo amefanikiwa kushinda tuzo ya Msanii Bora wa Mwaka 2024.

Tuzo
Mwanamuziki bora wa kiume wa mwaka TMA 2022
Nyimbo bora ya mwaka "bia tamu"
Mtunzi bora wa mwaka 2024

Tanbihi

Jamii:Wanamuziki wa Tanzania